Source: http://www.csmoradea.ro/events/lnbm-etapa-1-2/
Timestamp: 2017-08-18 23:49:05+00:00

Document:
www.csmoradea.ro | LNBM, Etapa 1
LNBM, Etapa 1
CSM CSU Oradea a învins Steaua CSM EximBank București în prima etapă a Ligii Naționale de baschet masculine – ediția 2015/16. Meciul a avut loc la Sala Regimentului de Gardă Mihai Viteazul din capital și s-a încheiat cu scorul de 72-68.
Cristian Achim a ales să înceapă partida cu Franklin, Mandache, Barnette, Lucic și Țîbîrnă.
Franklin îl servește pe Țibîrnă pentru primele puncte ale partidei. Steaua răspunde și se instalează la conducere după reușitele lui Lee și Nicoară. Mandache înscrie din zero grade, din serviciul lui Franklin, pentru a opri un parțial de 0-9. Mandache înscrie nouă puncte înlănțuit pentru CSM și restabilește egalitatea la 11. Markovic înscrie din serciviul lui Will și aduce avantajul pentru Oradea. Amfitrionii cer timp de odihnă după opt minute de joc. Lucic îl găsește pe Nuhanovic în spațiul de trei secunde pentru a mări avantajul oaspeților la două posesii. Nuhanovic și Țîbîrnă comit câte două greșeli personale fiecare. Steaua înscrie ultimul coș al secvenței inaugurale, pe sirenă pentru a stabili scorul de 19-16 în favoarea formației bihorene.
Oradea începe sfertul al 2-lea cu Franklin, Markovic, Barac, Pașca și Lucic. Markovic înscris un coș de trei puncte, însă Amis răspunde imediat. Popescu și Nuhanovic sunt trimiși în teren de Cristian Achim, în vreme ce Amis punctează din interiorul semicercului pentru a strânge la un punct. Barac înscrie pe pătrundere, iar Lucic cu un procedeu de pivot, cu o acțiune cu spatele la coș. Popescu înscrie din spatele semicercului după care alimenteaz tranziția ofensivă pe fondul unei lipse de sincronizare în jocul ofensiv al Stelei. Barac izbutește să trimită mingea în coș și obține o vizită la linia de pedeapsă. El transformă și desprinde Oradea la nouă puncte. Marinovic înscrie din spatele semicercului, după care Rasic punctează pe contraatac și îl forșează pe Cristian Achim să ceară timp de odihnă. Nuhanovic marchează de două ori din spațiul de trei secunde, însă Nicoară răspunde cu o acțiune individuală. Lucic punctează de la semidistanță, iar Nuhanovic împarte două libere pentru a stabili rezultatul la pauză: 41-32 în favoarea CSM CSU Oradea.
Repriza a 2-a demarează cu Franklin, Mandache, Barnette, Lucic și Țîbîrnă în teren Oradea. Franklin îl servește pe Barnette pentru un alley-oop de excepție și pentru primele puncte ale celui din urmă în acest meci. Amis răspunde de la mare distanță. Franklin găsește ținta din blocajul lui Țibîrnă. Bogdan încrie din serviciul lui Lucic pentru a mențina Oradea în avantaj pe tabela de marcaj la jumătatea secvenței a 3-a, atunci când s-a consemnat cel mai mare ecart între cele două echipe. Țîbîrnă comite a 3-a greșeală personală, fiind înlocuit cu Nuhanovic. Franklin punctează de la semidistanță din blocajul unui coleg, iar Lucic înscrie cu un nou procedeu de pivot. Gazdele se mențin în joc prin Lee și Paul. Mandache transformă de la distanță și desprinde formația oaspete la 15 puncte. Gazdele cer timp de odihnă, iar la reluare Marinovic punctează. Replica vine la Barnette. Marinovic înscrie de pe semicerc, iar Ikovlev îl secondează. Sfertul 3 se încheie cu scorul de 58-51 în favoarea CSM-ului.
Secvența a 4-a demarează pentru CSM CSU Oradea cu Popescu, Markovic, Barac, Pașca și Nuhanovic. Bihorenii irosesc o primă bunp oportunitate de a puncta, iar apoi comit trei greșeli personale într-o fază. Ikovlev și Nicoară punctează pentru a apropia echipa gazdă la o singură posesie în minutul 32, moment în care Cristian Achim a solicitat timp de odihnă. Popescu înscrie din spatele semicercului, dar Oradea intră în penalizare cu șapte minute rămase din secvența a 4-a. Barac izbutește o acțiune individuală pentru două puncte, dar Amis răspunde de la semidistanță. Barac izbutește alte două puncte la capătul unei acțiuni purtate în viteză de CSM. El înscrie și libera suplimentară acordată. Mandache îl faultează pe Marinovic pe aruncare și oferă acestui șansa pentru trei aruncări libere. De asemenea, Rasic ajunge la linia de pedeapsă și Steaua se apropie din nou la o posesie pe tabela de marcaj. Paul ajunge și el la linia de pedeapsă, după care punctează pe pătrundere pentru a aduce Steaua în avantaj cu două minute și jumătate înainte de final. Achim solicită timp de odihnă. Lucic joacă unu la unu cu Lee și înscrie, după care Franklin înscrie pe pătrundere, iar Oradea revine în avantaj cu un minut și jumătate înainte de final. Este rândul gazdelor să ceară timp de odihnă. Aleksandar Rasic este liber pe semicerc însă aruncarea acestuia este imprecisă. Franklin e trimis la linia de pedeapsă și acesta transformă. Oradea se impune la București.
CSM CSU Oradea susține prima etapă din sezonul regulat al Ligii Naționale de baschet masculin – ediția 2015/16 în deplasare. Formația bihoreană întâlnește Steaua CSM EximBank București, una dintre principalele forțe ale competiției la startul acesteia.
Partida va trage cortina peste runda inaugurală, una ce cuprinde jocuri pe tot parcursul primului sfârșit de săptămână din luna octombrie. Ea este transmisă în direct la DigiSport.
Echipa antrenată de Cristian Achim nu a disputat un meci oficial de aproape două săptămâni. CSM-ul a fost nevoit să amâne jocul revanșă din Cupa României cu Gaz Metan Mediaș pe motiv de boală. Roș-albaștrii au pierdut câteva zile de antrenament, însă au fost recuperați și se pregătesc pentru startul oficial al campionatului național.
De partea cealaltă se află o echipă ce a investit masiv, cu scopul de a se alinia standardelor de performanță solicitate de o competiție continentală intercluburi de talia EuroCup. Militarii au recrutat sportivi cu bogată experiență internațională și au un efectiv de jucători consistent, ce îmbină armonios numărul impresionant de străini cu cel similar de baschetbaliști autohtoni consacrați.
CSM CSU Oradea alcătuiește la rândul său un lot de jucători numeros. Rotația de bază ar putea să cuprindă 10-11 jucători. Experiența unora este completată de dorința de afirmare a altora. Faptul că are efectivul complet îi oferă CSM-ului un avantaj înaintea acestei partide, chiar dacă mulți jucători au fost afectați de toxiinfecția alimentară ce a condus la amânarea unui joc.
Valoarea individuală intrinsecă a grupului de jucători este unul dintre avantajele Stelei. O caracteristică a noului antrenor al acestei echipe, Hristu Șapera, este că acesta preferă un stil de joc elaborat, cu principii și cu acțiuni de joc îndelung exersate. Bucureștenii au foarte multe opțiuni la pozițiile 4-5. Interesant este că niciunul dintre aceștia nu este cunoscut ca fiind un bun finalizator de pe semicerc. În schimb, jucătorii de la pozițiile 1-2-3 fac acest lucru extrem de bine și consistent.
Oradea poate echilibra cu un cvintet de jucători români capabili să contribuie nu doar statistic ci și prin implicare și utilitate în ambele faze ale jocului. Roș-albaștrii se pot apăra și au capacitatea de a alimenta jocul de tranziție colectiv.
De notat că Steaua are șapte jucători străini sub contract. În Liga Națională este permisă folosirea a cel mult șase astfel de sportivi. Pe de altă parte, din acest sezon, la nivelul campionatului, reintră regula obligativității folosirii în permanență a cel puțin un jucător autohton.
80 Pt. Marcate 86
76 Pt. Primite 73
35 Recuperări 37
10.5 Rec. Ofensive 13
18.5 Pase decisive 7
7 Mingi câștigate 8
14 Mingi pierdute 15
23 Faulturi 15
53.60% 2 pt% 66%
39.20% 3 pt% 25%
74.20% 1 pt% 70%
T. Nicoară (19.5) Eficiență U. Lucic (14)
T. Nicoară (17.0) Puncte S. Nuhanovic (14)
T. Nicoară (9.5) Recuperări B. Țîbîrnă (10)
M. Marinovic (3.5) Pase decisive W. Franklin (2)
A. Rasic (32:23) Minute B. Țîbîrnă (23:25)
SCM U Craiova vs Steaua CSM EximBank București 71-79
Steaua CSM EximBank București vs SCM U Craiova 81-81
Levente Szijarto și Pankracije Barac au absentat la primele două meciuri oficiale ale Stelei în sezonul 2015/16. Ei sunt în recuperare și ar putea fi declarați apți pentru jocul de duminică.
CSM CSU Oradea a suferit de toxiinfecție alimentară. Aceasta a afectat zece jucători. Ei și-au revenit și echipa s-a antrenat în efectiv complet în ultimele zile înaintea plecării la București.
În sezonul competițional 2014/15, Steaua CSM EximBank București a fost adversarul CSM-ului în cinci partide. Două dintre ele s-au desfășurat în sezonul regulat, iar celelalte trei au avut loc în primul tur al playoff-ului. Toate au fost adjudecate de militari.
Prima întâlnire din această serie de cinci a avut loc la Oradea, pe 31 octombrie 2014 și s-a încheiat cu scorul de 94-93, după o repriză de prelungiri. Au urmat trei meciuri la București. Cel din sezonul regulat s-a încheiat cu scorul de 92-75, pentru ca următoarele două să conteze pentru playoff și să fie decise la ultima fază. Rezultatele consemnate au fost de 80-79 și 79-77. Ultima întâlnire directă a avut loc la Arena Antonio Alexe și s-a încheiat cu scorul de 91-86.
În prealabil cele două formații s-au confruntat de șase ori, conform statisticii furnizate de site-ul totalbaschet.ro. Oradea a câștigat de patru ori, pentru ca formația din capitală să triumfe de două ori, la care se adaugă cele cinci succese amintite.
Cupa României – Faza 1, retur

References: CSM 
 CSM 
 CSM 
 CSM 
 CSM 

CSM 
 CSM 

CSM 
 CSM 
 CSM 

CSM 
 CSM